Ցածր աճ է գրանցվել նաև արդյունաբերության ոլորտում: Սեպտեմբերին նախորդ տարվա նույն ժամանակահատվածի համեմատությամբ արձանագրվել է ընդամենը 0.9 տոկոս աճ, որի արդյունքում տարեկան կուտակային ցուցանիշը նվազել է 0.4 տոկոսային կետով՝ հասնելով 4 տոկոսի: Շինարարության ոլորտի թողարկման մեջ գնալով զգալի է դառնում Թեղուտի հանքավայրի շահագործման դադարեցման բացասական ազդեցությունը, իսկ հաշվի առնելով հոկտեմբերի 2-րդ տասնօրյակում Ալավերդու գործարանի աշխատանքների կասեցումը, Ամուլսարի շահագործման անհայտ ժամանակով հետաձգելը, առաջիկա սպասելիքներն էլ ավելի հոռետեսական են դառնում: